
Pirkimo sąlygų 3 priedas Techninė specifikacija
 


PAGALBOS VAIKAMS (ŠEIMOMS), DARANTIEMS TEISĖTVARKOS PAŽEIDIMUS, NELANKANTIEMS MOKYKLOS AR JOJE  BLOGAI BESIELGIANTIEMS, ŽALINGAI VARTOJANTIEMS IR / AR TURINTIEMS PRIKLAUSOMYBĘ, KOORDINAVIMO PASLAUGOS

TECHNINĖ SPECIFIKACIJA

1.Bendra pirkimo informacija.
1.1. Perkamos paslaugos – pagalbos vaikui (ir jo šeimai), kuriam Lietuvos Respublikos vaiko minimalios ir vidutinės priežiūros įstatymo (toliau – Įstatymas) nustatyta tvarka skiriamos vaiko minimalios  priežiūros priemonės (arba jos pakeičiamos į vidutinę priežiūros priemonę) arba svarstomas prašymas skirti koordinuotai teikiamas paslaugas, gali būti žalingai vartojantis ir / ar turintis priklausomybių, koordinavimo paslaugos (toliau – Paslaugos). Konkrečias Paslaugas, jų apimtį ir sudėtį viešojo pirkimo sutarties vykdymo metu nustatys Paslaugų tiekėjas, vadovaudamasis šia technine specifikacija, sutarties atrankos ir sutarties vykdymo vertinimo kriterijais, Paslaugų tiekėjo pasiūlytu priemonių planu ir atsižvelgdamas į konkrečią Paslaugų gavėjo situaciją.
1.2. Šiuo pirkimu siekiama įsigyti Paslaugas, kurias tiekiant (suteikus) būtų pasiekti konkretūs socialinio poveikio rezultatai, nurodyti šios techninės specifikacijos 15 punkte. Paslaugų tiekėjas turės pasiūlyti savo paslaugas – priemonių planą, kurį įgyvendinant, jo nuomone, galėtų būti pasiekti konkretūs poveikio rezultatai. Paslaugų tiekėjo pasiekti rezultatai bus matuojami (vertinami) pagal šioje techninėje specifikacijoje pateiktus kriterijus.
1.3. Minimalus paslaugų gavėjų skaičius–7, Numatomas paslaugos gavėjų skaičius sutarties vykdymo laikotarpiu–15. Sprendimą dėl maksimalaus Paslaugos gavėjų skaičiaus priims Pirkėjas priklausomai nuo būsimo poreikio  ir disponuojamų lėšų.
1.4. Planuojama bendra sutarties trukmė yra  20 mėnesių.
1.5. Numatoma sutarties suma sutarties įgyvendinimo laikotarpiu yra 30 000.00 Eur (trisdešimt  tūkstančių eurų).
1.6. 2023–2024 m. m.  Savivaldybėje pagal ikimokyklinio, priešmokyklinio ir bendrojo ugdymo   programas buvo ugdomi 4749 vaikai. Iš jų 2511 vaikai  kaimiškųjų vietovių ugdymo įstaigose.  
Žemiau pateiktoje lentelėje esantys skaičiai leidžia daryti prielaidą, jog ne maža dalis vaikų auga nepriteklių patiriančiose šeimose ir jiems yra reikalinga visapusiška pagalba.
	2023–2024 m. m. ugdomų vaikų skaičius, iš jų:
	4749

	Gavo paramą mokinio reikmėms įsigyti
	1078

	Gauna nemokamą maitinimą (PUG)
	348

	Gauna nemokamą maitinimą, nevertinant pajamų (1–2 kl.)
	697

	Gauna nemokamą maitinimą vertinant šeimos pajamas (3–4 kl.)
	173

	Gauna nemokamą maitinimą, finansuojamą Savivaldybės lėšomis
	523

	Gavo nemokamą maitinimą mokinių dieninėse vasaros poilsio stovyklose
	112

	Ugdomų,  socialinę riziką patiriančiose šeimose augančių vaikų skaičius
	258

	Neugdomų, socialinę riziką patiriančiose šeimose augančių vaikų skaičius 
	11

	Vaikų, kuriems skirtas ir vykdomas privalomas ikimokyklinis ugdymas, skaičius
	48

	Teisėtvarkos pažeidimus padariusių nepilnamečių skaičius
 (2023 m.- 2024 m.)
	186


Pažymėtina, kad Vaiko gerovės komisijoje svarstyti nepilnamečiai dažnu atveju yra praradę mokymosi motyvaciją, vengiantys lankyti mokyklą arba blogai besimokantys, žalingai vartojantys ar turintys priklausomybių alkoholiui, tabakui ar narkotinėms medžiagoms, priklausomybių kompiuteriniams žaidimams, nedalyvaujantys neformaliajame ugdyme, neturintys jokių pomėgių ir pozityvios veiklos. 
Profesionalių specialistų, kurie galėtų įvertinti vaiko, darančio teisėtvarkos pažeidimus ir / ar nelankančio mokyklos, joje blogai besielgiančio, situaciją, skirti vaikui individualų darbuotoją bei sudaryti vaikui reikiamų gauti paslaugų (ar pagalbos) planą atsižvelgiant į Šiaulių rajone prieinamas socialines paslaugas (Šiaulių rajone prieinamos socialinės paslaugos nurodytos šios techninės specifikacijos 9 punkte), sukoordinuotų vaikų naudojimąsi šiomis paslaugomis ir skatintų jomis naudotis, įtrauktų vaikus į patyrimines veiklas, užtikrintų naudojimąsi priklausomybės specialisto ar psichoterapeuto paslaugomis, lydėtų vaiką visu  minimalios priežiūros vykdymo laikotarpiu, ar laikotarpiu, kai vaikui minimalios priežiūros priemonės pakeičiamos į Vidutinę, ar vaikui ir šeimai skiriamos koordinuotai teikiamos paslaugos, savivaldybėje nėra.
2. Pirkėjas: Šiaulių rajono savivaldybės administracija.
3. Paslaugų gavėjai: Šiaulių rajone gyvenantys vaikai, kuriems Įstatymo nustatyta tvarka savivaldybės Vaiko gerovės komisijoje skiriamos vaiko minimalios priežiūros priemonės (jos gali būti keičiamos į  vidutinę priežiūros priemonę) arba skiriamos Koordinuotai teikiamos paslaugos ir kurie atitinka šios techninės specifikacijos 4.1 punkte nurodytus kriterijus. Minimalus Paslaugų gavėjų skaičius – 7. Sprendimą dėl maksimalaus Paslaugų gavėjų skaičiaus priims Pirkėjas priklausomai nuo potencialių Paslaugų gavėjų atvejų sudėtingumo.
4. Paslaugų gavėjai, kuriems bus teikiamos Paslaugos (Paslaugų gavėjas turi atitikti visus nurodytus kriterijus):
4.1. Vaikas, svarstomas Savivaldybės vaiko gerovės komisijoje dėl vaiko minimalios priežiūros priemonių skyrimo / keitimo arba Koordinuotai teikiamų paslaugų,  gali būti žalingai vartojantis ir / ar turintis priklausomybių ir kuriam Įstatymo nustatyta tvarka skiriamos Įstatyme detalizuotos Vaiko minimalios priežiūros priemonės (priemonės gali būti pakeičiamos į Vidutinę priežiūros priemonę) arba nusprendžiama skirti Koordinuotai teikiamas paslaugas.
Paslaugų gavėjo (vaiko) situacija skirstoma į tokius lygius pagal atvejų sudėtingumą:
4.1.1. Nesudėtingas atvejis – gali turėti nedidelius specialiuosius ugdymosi poreikius, tačiau nėra 4.1.2. ir 4.1.3. punktuose įvardintų požymių;
4.1.2. Sudėtingas atvejis – kai vaikas  turi nustatytus vidutinius ar didelius specialiuosius ugdymosi poreikius ir / ar sveikatos sutrikimus);
4.1.3. Labai sudėtingas atvejis –  turintis vieną ar kelis išvardintus požymius: žalingai vartojantis; turintis priklausomybę;  esantis krizinėje situacijoje, turintis labai didelius specialiuosius ugdymosi poreikius (taip pat gali būti ir 4.1.2 punkte nustatyti požymiai).
Paslaugų gavėjo (vaiko) situaciją konkrečiam lygiui priskiria Pirkėjas ir tokią informaciją pateikia Paslaugų tiekėjui. Tuo atveju, jeigu Paslaugų tiekėjas turi informacijos (pavyzdžiui, sutarties vykdymo metu), kad konkretaus Paslaugų gavėjo (vaiko) situacijos lygis pasikeitė, Paslaugų tiekėjas tokią informaciją su įrodančiais dokumentais, turi pateikti Pirkėjui. Dėl konkretaus Paslaugų gavėjo (vaiko) situacijos lygio pakeitimo ir apmokėjimo sprendžia Pirkėjas, įvertinęs pateiktus dokumentus.
4.2. Šeima (įstatyminis atstovas), auginanti vaiką, atitinkantį 4.1 punkte įvardintus požymius.
Paslaugos šeimai teikiamos tik tuo atveju, jeigu Paslaugos taip pat yra teikiamos šeimos auginamam vaikui, atitinkančiam šios techninės specifikacijos 4.1 punkte įvardintus kriterijus. Paslaugos atskirai tik šeimai nėra teikiamos. 
5. Bendras pirkimo tikslas: sukurti efektyvią paslaugų sistemą, kuri padėtų vaikui pasiekti teigiamų elgesio pokyčių, ugdytų (ar padėtų pačiam vaikui ugdytis) atsparumą neigiamai socialinei aplinkai, gydytis nuo priklausomybių, taip pat padėtų pasiruošti savarankiškam gyvenimui, ugdytų vaiko įgūdžius, reikalingus savarankiškam gyvenimui, asmenybės tapatumo ir priklausymo bendruomenei jausmą, atsakomybės už savo poelgius supratimą, pagarbą žmogaus teisėms ir laisvėms, palaikytų ir stiprintų vaiko ryšius su jo vystymuisi palankia aplinka, įgalintų vaiko šeimą daryti teigiamą įtaką jo elgesiui bei kurti palankias ugdymo sąlygas šeimoje. Paslaugų tiekėjas turės sukurti sistemą, kurioje:
5.1. Paslaugų gavėjus turi pasiekti sistemiška pagalba, kuri vaikui, per organizuotas patyrimo  veiklas, taikomą  terapiją ir kt. paslaugas, turi padėti  įveikti susiformavusį ydingą elgesį, išsiugdyti prasmingo individualaus ir visuomeninio gyvenimo sampratas, o įstatyminiams atstovams padėtų daryti teigiamą įtaką vaiko elgesiui bei sukurti palankias sąlygas vaiko ir šeimos gerovei;
5.2. Paslaugų gavėjo situaciją turi įvertinti kompetentingas Paslaugų tiekėjo parinktas socialinių paslaugų srities specialistas, turintis ne mažiau kaip dvejų metų darbo patirtį su vaikais, kuriems buvo skirtos Vaiko minimalios priežiūros priemonės pagal Įstatymo reikalavimus, bei ne mažiau nei 3 metų darbo su delinkventinio elgesio nepilnamečiais patirtį turintis specialistas; 
5.3. Konkrečių poveikio priemonių plano Paslaugų gavėjui sudarymas, parenkant ir pritaikant konkrečiam vaikui tinkamas paslaugas;
5.4. Šeimų nukreipimas pas konkretų specialistą (-us);
6. Reikalavimai paslaugos tiekėjui:
6.1. Paslaugą teiksiantis specialistas  turi turėti aukštąjį universitetinį išsilavinimą arba jam lygiavertę aukštojo mokslo kvalifikaciją (studijų kryptis: pedagogika, socialiniai mokslai, psichologija ar  visuomenės sveikata), ir turėti tai įrodančius dokumentus.
6.2. Paslaugų gavėjo situaciją turi įvertinti kompetentingas Paslaugų tiekėjo parinktas  specialistas, turintis ne mažiau kaip dvejų metų darbo patirtį su vaikais, kuriems buvo skirtos Vaiko minimalios priežiūros priemonės pagal Įstatymo reikalavimus, bei ne mažiau nei 3 metų darbo su delinkventinio elgesio nepilnamečiais patirtį turintis specialistas, turėti tai įrodančius dokumentus.
6.3. Paslaugų tiekėjas turi turėti pritaikytą patyrimo veikloms, įstatyminių atstovų bei su vaiku dirbančių specialistų mokymams vietą, esančią Šiaulių rajono arba Šiaulių miesto savivaldybės teritorijoje.
6.4. Paslaugos tiekėjas privalo užtikrinti, kas su nepilnamečiais dirbantys asmenys turėtų teisėto darbo su vaikais kodą bei užtikrinti  kokybišką Paslaugos teikimą.
7. Paslaugų teikimo trukmė, dažnumas: Paslaugos turės būti teikiamos visu sutarties galiojimo laikotarpiu,  pagal konkrečią kiekvieno Paslaugų gavėjo situaciją (kiekvienam konkrečiam vaikui sudarytą planą pagal šios techninės specifikacijos 8.2 punktą),  atsižvelgiant į Vaiko gerovės komisijos siūlymą bei vadovaujantis mero potvarkiu, vaiko minimalios priežiūros priemonės vykdymo laikotarpiu (ar laikotarpiu, ją pakeitus į Vidutinę priežiūros priemonę), ar šeimai ir vaikui skyrus koordinuotai teikiamas paslaugas.
8. Paslaugų sudėtis: nustatomos šios kiekvienam Paslaugų gavėjui teikiamų Paslaugų pagrindinės sudedamosios dalys:
8.1. Paslaugų gavėjo būklės įvertinimas pagal Pirkėjo pateiktus duomenis apie vaiką (vaiko šeimą) (Pirkėjas Paslaugų tiekėjui nurodo, įskaitant, bet neapsiribojant, atvejo lygį, detalizuotą šios techninės specifikacijos 4.1.1, 4.1.2., 4.1.3. punktuose). Paslaugų gavėjui paslaugų poreikio įvertinimą privalo atlikti socialinio darbuotojo, socialinio pedagogo arba psichologo kvalifikaciją turintis specialistas. Jei yra reikalinga, tinkamam Paslaugų gavėjo paslaugų poreikio įvertinimui ir suformavimui, Paslaugų tiekėjas gali pasitelkti ir kitus kompetentingus specialistus ar ekspertus (papildomai);
8.2. Pirmą kartą sudaromame Poveikio priemonių plane turi būti pateiktas konkretaus vaiko (šeimos) individualių paslaugų poreikio įvertinimas, identifikuota, kokios socialinės paslaugos yra priskiriamos konkrečiam vaikui (šeimai). Parenkamos efektyviausios ir labiausiai kiekvieno vaiko (jo šeimos) poreikius atitinkančios socialinės paslaugos, detalizuotos šios techninės specifikacijos 9 ir 10 punktuose. Jeigu paskirtos minimalios priežiūros priemonės, Plane turi būti aptartas visų vaikui skirtų Vaiko minimalios priežiūros priemonių vykdymas, vykdytojai, dažnumas. Planas turi būti suderintas su Paslaugų gavėju ir Šiaulių rajono savivaldybės tarpinstitucinio bendradarbiavimo koordinatoriumi. Planą pasirašo Paslaugų teikėjas, Paslaugų gavėjas, bei kiti plano sudaryme dalyvaujantys specialistai;
8.2.1 Paslaugų tęsimo atveju, parengiamas anksčiau sudaryto plano papildymas ar koregavimas. 
8.3. Tarpininkavimo užtikrinimas Paslaugų gavėjui ruošiantis gauti ir gaunant Paslaugas: susitikimų Paslaugų gavėjams organizavimas su potencialiu (-iais) integruotų socialinių paslaugų tiekėju (-ais), vaiko (jo šeimos) laiko suderinimas su socialinių paslaugų teikimo laiku, socialinių paslaugų teikimui reikiamų dokumentų užpildymas / padėjimas tokius dokumentus užpildyti Paslaugų gavėjui; 
8.4. Nuolatinis priskirtų integruotų socialinių paslaugų vaikui (jo šeimai) ir paskirtų vaiko minimalios priežiūros priemonių  koordinavimas: Paslaugų gavėjo konsultavimas klausimais, susijusiais su socialinių paslaugų teikimu, ryšio su priskirtu (-iais) socialinių paslaugų tiekėju (-ais) palaikymas, Paslaugų gavėjo motyvavimas naudotis socialinėmis paslaugomis, priskirtų socialinių paslaugų atitikties vaiko (jo šeimos) poreikiams vertinimas, priskirtų vaiko minimalios priežiūros priemonių vykdymo kontrolė;
8.5. Nuolatinis Paslaugų gavėjo pokyčio stebėjimas ir pasiektų rezultatų fiksavimas ir įvertinimas;
8.6. Konkretaus vaiko (šeimos) plano įgyvendinimo ataskaitos parengimas ir pateikimas Pirkėjui (Ataskaitoje turi būti atliktas plane nurodytų siektinų rezultatų įvertinimas).
8.7. Paslaugų paketas mėnesiui, 1 atvejui:
	Eil. Nr.
	Paslaugų pavadinimas
	Mato vnt.
	Įkainis be PVM, Eur/1 atvejį, vieno mėnesio laikotarpiui 

	8.7.1
	Techninės specifikacijos 8 punkte nurodytos paslaugos, kurios  8.7.1.1. turi būti teikiamos nesudėtingam atvejui (Techninės specifikacijos 4.1.1 punktas):
a) susitikimai su vaikui  paskirtu individualiu darbuotoju  (ne mažiau nei 4 susitikimai per mėnesį);
b) bendravimas su įstatyminiais vaiko atstovais (ne mažiau nei 2 k. per mėnesį);
c) bendravimas su ugdymo įstaigos ir kitų pagalbą teikiančių įstaigų atstovais ( ne mažiau nei 1k. per mėnesį);
d) nuolatinė paskirtų MPP vykdymo kontrolė ( jei paskirta);
e) reikalingų specialistų konsultacijų lankymo kontrolė;
8.7.1.2. gali būti teikiamos paslaugos (atsižvelgiant į vaiko poreikius ir esamą situaciją)
f) patyriminių veiklų organizavimas;
g)  neformalaus švietimo veiklų išbandymas arba dalyvavimas pasirinktose veiklose;
h) reikalingų specialistų konsultacijų, terapijos lankymo užtikrinimas, kontrolė;
i) nukreipimas lankyti kitas vaikui reikalingas paslaugas;
j) mokymų vaikui inicijavimas ar organizavimas (pagal poreikį);
k) kita. 
	1 (vienas) atvejis 
	

	8.7.2
	Techninės specifikacijos 8 punkte nurodytos paslaugos, kurios 8.7.2.1. turi būti teikiamos sudėtingam atvejui (Techninės specifikacijos 4.1.2 punktas):
a) susitikimai su vaikui  paskirtu individualiu darbuotoju  (ne mažiau nei 4 susitikimai per mėnesį);
b) bendravimas su įstatyminiais vaiko atstovais (ne mažiau nei 2 k. per mėnesį);
c) bendravimas su ugdymo įstaigos ir kitų pagalbą teikiančių įstaigų atstovais ( ne mažiau nei 2 k. per mėnesį);
d) nuolatinė paskirtų MPP kontrolė (jei paskirta);
e) reikalingų specialistų konsultacijų lankymo kontrolė;
8.7.2.2. gali būti teikiamos paslaugos (atsižvelgiant į vaiko poreikius ir esamą situaciją)
f) patyriminių veiklų organizavimas;
g)  neformalaus švietimo veiklų išbandymas arba dalyvavimas pasirinktose veiklose;
h) nukreipimas lankyti kitas vaikui reikalingas paslaugas;
i) mokymų vaikui inicijavimas ar organizavimas (pagal poreikį);
j) reikiamų sveikatos specialistų, paskirtos terapijos lankymo kontrolė, reikalingų kitų sveikatos paslaugų teikimo inicijavimas, motyvavimas vartoti paskirtus vaistus ir pan.;
k) kita. 
	1 (vienas) atvejis 
	

	8.7.3
	Techninės specifikacijos 8 punkte nurodytos paslaugos,  kurios 8.7.3.1. turi būti teikiamos labai sudėtingam atvejui (Techninės specifikacijos 4.1.3 punktas):
a) susitikimai su vaikui  paskirtu individualiu darbuotoju  (ne mažiau nei 5 susitikimai per mėnesį);
b) bendravimas su įstatyminiais vaiko atstovais (ne mažiau nei 3 k. per mėnesį);
c) bendravimas su ugdymo įstaigos ir kitų pagalbą teikiančių įstaigų atstovais ( ne mažiau nei 2 k. per mėnesį);
d) nuolatinė paskirtų MPP kontrolė (jei paskirta);
e) reikalingų specialistų konsultacijų lankymo kontrolė;
8.7.3.2. gali būti teikiamos paslaugos (atsižvelgiant į vaiko poreikius ir esamą situaciją)
f) patyriminių veiklų organizavimas;
g)  neformalaus švietimo veiklų išbandymas arba dalyvavimas pasirinktose veiklose;
h) nukreipimas lankyti kitas vaikui reikalingas paslaugas;
i) mokymų vaikui inicijavimas ar organizavimas (pagal poreikį);
j) reikiamų sveikatos specialistų, paskirtos terapijos lankymo kontrolė, reikalingų kitų sveikatos paslaugų teikimo inicijavimas, motyvavimas vartoti paskirtus vaistus ir pan.;
k) priklausomybės ligų specialistų konsultacijų/gydymo inicijavimas, kontrolė;
l) krizės įveikimo paslaugų (pvz. psichoterapijos) inicijavimas, teikimo kontrolė;
m) kita.
	1 (vienas) atvejis 
	



Paslaugos turi būti  teikiamos vadovaujantis Šiaulių rajono savivaldybės mero 2023 m. gegužės 23 d. potvarkiu Nr. M-117 ,,Dėl Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo Šiaulių rajono savivaldybėje organizavimo, koordinavimo ir kontrolės tvarkos aprašo patvirtinimo“ bei Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, patvirtintu Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“ bei aukščiau išvardintų tvarkų aktualiomis redakcijomis.
9. Socialinės paslaugos, kurios gali būti priskirtos Paslaugų gavėjams: Šiaulių rajono savivaldybės[footnoteRef:2] (esant atnaujinimui, vadovaujamasi ir naudojamasi atnaujintomis paslaugomis) arba paties Paslaugų tiekėjo teikiamos socialinio pobūdžio paslaugos bei teikėjo parinktos kitos reikalingos paslaugos. [2:  Šiaulių rajono savivaldybėje teikiamos paslaugos yra nurodytos (interaktyvi nuoroda: https://www.siauliuraj.lt/data/public/uploads/2024/05/d1_paslauzemelapis-2024-05-men-naujinimas.pdf https://www.siauliuraj.lt/gyventojui/tarpinstitucinis-bendradarbiavimas-pagalba-vaikui-ir-seimai/6218 
] 

10. Paslaugų kategorijos / sritys, kurios gali būti priskiriamos Paslaugų gavėjui:
10.1. Socialinės paslaugos;
10.2. Bendrasis ugdymas; 
10.3. Nespecializuotas neformalus švietimas / ugdymas;
10.4. Psichikos sveikata;
10.5. Priklausomybės ligų specialistų paslaugos.
11. Paslaugas teikiantys specialistai: Paslaugų tiekėjo pasiūlyti ir parinkti specialistai, užtikrinantys Paslaugų teikimą. Pirkėjas sutarties vykdymo metu turės teisę paprašyti pateikti informaciją apie visus Paslaugas teikiančius specialistus, jų išsilavinimą, patirtį.
12. Planuojama bendra sutarties trukmė yra 20 mėnesių.
13. Sutarties vykdymo grėsmės: numatomos grėsmės, kurios gali kilti Paslaugų teikimo metu ar pasibaigus Paslaugų teikimo sutarčiai:
13.1. Paslaugų tiekėjui:
13.1.1. Paslaugų gavėjų nenoras gauti paslaugas, vengimas dalyvauti veiklose;
13.1.2. žema arba apsimestinė Paslaugų gavėjų motyvacija;
13.1.3. Paslaugų gavėjo atsisakymas dalyvauti veiklose įpusėjus sutarties vykdymui;
13.1.4. sveikatos įtaka asmens elgesiui / dalyvavimui veiklose;
13.2. Paslaugų gavėjui:
13.2.1. pokyčių baimė, „išėjimas iš komforto zonos“, nenoras keisti esamos situacijos. 
13.3. Pirkėjui:
13.3.1. Paslaugų gavėjai atsisako naudotis teikiamomis paslaugomis.
Nurodytos grėsmės Paslaugų tiekėjui yra pateikiamos tik informaciniais tikslais ir nebus laikomos pateisinančiomis aplinkybėmis, dėl kurių Paslaugų tiekėjas galėtų neįvykdyti savo sutartinių įsipareigojimų. 
14. [bookmark: _Hlk115942519]Planuojama apmokėjimo už paslaugų teikimą  tvarka (fiksuota savivaldybės ir pagal Paslaugų teikėjo viešajame pirkime pateiktą pasiūlymą): 
14.1. [bookmark: _Hlk119325130]fiksuota suma – 300 Eur už darbą su 1 (vienu) Paslaugų gavėju (vaiku arba vaiku ir jo šeima, sutarties vykdymo laikotarpiu) sumokamas iš karto, pirmą kartą sudarius ir pateikus  planą (techninės specifikacijos 8.2 punktas);
14.2. fiksuota 150 Eur suma mokama, jeigu reikalinga tęsti  anksčiau sudarytą planą dėl mero potvarkiu paskirto paslaugų pratęsimo;
14.3.  atsižvelgiant į atvejų sudėtingumą, kasmėnesinė suma, prieš  sąskaitos įkėlimą į SABIS sistemą pateikus  kiekvienam individualiam atvejui užpildytą naudojimosi paslauga lentelę, 

	Vaiko vardas, pavardė______________________________________________________

	EilNr
	Privalomai teikiamų paslaugų pavadinimas
	Data 
(nurodomos visų susitikimų datos)
	Detalizuoti 
(bendravimas telefonu, gyvai, nuotoliu per platformas ir pan., veiklų vietos ir kt.)

	1.
	Susitikimai su vaikui  paskirtu individualiu darbuotoju  
	
	

	2.
	Bendravimas su įstatyminiais vaiko atstovais
	
	

	3.
	Bendravimas su ugdymo įstaigos ir kitų pagalbą teikiančių įstaigų atstovais 
(atstovai nurodomi detalizacijos skiltyje)
	
	

	4.
	Paskirtų MPP vykdymo kontrolė 
	
	

	5.
	 reikalingų specialistų konsultacijų lankymo kontrolė
	
	

	
	Galimų  teikti paslaugų (atsižvelgiant į vaiko poreikius ir esamą situaciją) pavadinimas
(įrašomi reikalingi)
	Data
(nurodomos visos datos)
	Detalizuoti

	
	
	
	

	
	
	
	


        mokama sekančiai:
14.3.1. dirbant su atveju, nurodytu techninės specifikacijos 4.1.1. punkte, sumokama Paslaugų tiekėjo pasiūlyta kaina Eur;
14.3.2. [bookmark: _Hlk119074270]dirbant su atveju, nurodytu techninės specifikacijos 4.1.2. punkte, sumokama Paslaugų tiekėjo pasiūlyta kaina Eur;
14.3.3. dirbant su atveju, nurodytu techninės specifikacijos 4.1.3. punkte, sumokama Paslaugų tiekėjo pasiūlyta kaina Eur;
14.4. [bookmark: _Hlk119325154]papildomai fiksuota suma (EUR) už darbą su 1 (vienu) Paslaugų gavėju (vaiku ir jo šeima) mokama  už pasiektus rezultatus (techninės specifikacijos 15.3 punktas).
15. Sutarties vykdymo vertinimo kriterijai, pasiektų rezultatų vertinimas ir apmokėjimo už pasiektus rezultatus mokėjimo tvarka:
Visi paslaugų rezultatai vertinami sutarties su Paslaugų tiekėju galiojimo laikotarpiu. Paslaugų tiekėjas rezultatų turi siekti tokiomis priemonėmis ir būdais, kad jie būtų tvarūs ir ilgalaikiai, užtikrinantys Paslaugų gavėjų atskirties mažinimą. 
Siektini rezultatai vertinami tik tuo atveju, jeigu Paslaugų tiekėjas visu sutarties laikotarpiu savo sutartinius įsipareigojimus vykdė tinkamai ir sąžiningai. 
15.1. Siektini pagrindiniai rezultatai[footnoteRef:3]: [3:  Rezultatai nevertinami, jeigu Paslaugų gavėjas išsikelia gyventi į kitos savivaldybės teritoriją arba Paslaugų gavėjas miršta.] 

15.1.1. Paslaugų gavėjas (vaikas) priklauso bendruomenei, kuri formuoja pozityvią elgseną ir leidžia realizuoti save:
15.1.1.1. neformalus švietimas / ugdymas: vaikas išbando skirtingas neformaliojo švietimo / ugdymo veiklas. Rezultatas laikomas pasiektu, kuomet vaikas išbando ne mažiau keturių veiklų, dalyvaudamas kiekvienoje veikloje bent po tris kartus (neformalaus ugdymo / švietimo tiekėjų pateikiami patvirtinimai);
15.1.1.2. neformalus švietimas / ugdymas: vaikas dalyvauja neformaliojo švietimo / ugdymo veiklose. Rezultatas laikomas pasiektu, kuomet vaikas lanko veiklą (-as) ne mažiau kaip 3 mėn., 85 proc. lankymo intensyvumu (neformalus švietimas) ir (arba) neformalaus ugdymo organizatorius pateikia patvirtinimą, kad vaikas / jaunuolis veikloje dalyvauja ne trumpiau kaip 3 mėn. ir inicijuoja ir (arba) pats organizuoja savanoriškas veiklas;
15.1.2. Paslaugų gavėjas (vaikas), prieš tai nesistemingai dalyvavęs, dabar pagal savo gebėjimus dalyvauja formaliame ugdyme:
15.1.2.1. paslaugų gavėjas (vaikas) pradeda sistemingai lankyti formaliojo švietimo įstaigą. Rezultatas laikomas pasiektu, kuomet vaikas 3 mėnesius lanko formaliojo švietimo įstaigą, nėra nepateisintų pamokų, lankomumas ne mažesnis, kaip 85 proc. (be pateisinamos priežasties).
15.1.3. Padedami paslaugų tiekėjo paskirto atvejo vadybininko, vaiko tėvai (globėjai),  mokosi daryti pozityvią įtaką vaiko elgsenai, dalyvauja vaiko ugdyme:
15.1.3.1. Dalyvauja ir bendradarbiauja su institucijomis, teikiančiomis paslaugas ir susijusią pagalbą šeimai, vaikui, pagal nustatytus poreikius, apibrėžtus žemiau:
15.1.3.1.1. psichikos sveikatos paslaugos vaikams: vaikas naudojasi paslaugomis, kurios yra teikiamos individualiai specialisto (psichologo, psichiatro, psichoterapeuto). Rezultatas laikomas pasiektu, kai vaikas naudojasi paslaugomis darbo su šeima laikotarpiu (ne trumpiau nei 3 mėnesius, suteiktos ne mažiau nei 7 konsultacijos) arba pateikiama specialisto išvada, jog pagalba nebereikalinga;
15.1.3.1.2. priklausomybių ligų specialisto paslaugos vaikams: vaikas konsultuojamas dėl žalingo vartojimo, o nustačius priklausomybę, teikiamos gydymo paslaugos (psichologo, psichoterapijos ir kt. priklausomybei gydyti skirtos paslaugos). Rezultatas laikomas pasiektu, kai vaikas nuvyksta konsultacijai ir baigia visą jam skirtą, reikalingą reabilitaciją (dėl žalingo vartojimo arba priklausomybės);
15.1.3.2. Vaiko tėvai (globėjai) dalyvauja vaiko formaliame švietime, domisi vaiko pasiekimais mokykloje. Rezultatas laikomas pasiektu, kai vienas iš tėvų (globėjų) 3 mėnesius ne rečiau kaip kartą per savaitę prisijungia prie elektroninio dienyno, o iš ugdymo įstaigos Paslaugų teikėjas gauna raštišką patvirtinimą, kad tėvai (globėjai) su įstaiga bendradarbiauja. 
15.2. Siektinų rezultatų vertinimas: rezultatai vertinami kas 2 mėn. nuo Paslaugų teikimo pradžios. Paslaugų tiekėjo prašymu rezultatai gali būti vertinami ir anksčiau, kai Paslaugų tiekėjas deklaruoja pasiektus rezultatus, bet pirmas vertinimas vykdomas ne vėliau kaip po 2 mėn. nuo Paslaugų teikimo pradžios dienos. Paslaugų tiekėjo prašymu neeiliniai vertinimai atliekami, kai Paslaugų tiekėjas deklaruoja apie rezultatų pasiekimą, bet ne anksčiau kaip po 1,5 mėn. nuo darbo su Paslaugų gavėju pradžios.
15.3. Apmokėjimo už  pasiektus rezultatus  tvarka:
15.3.1. už 15.1.1.1 punkte nurodyto rezultato pasiekimą už kiekvieną Paslaugų gavėjo atvejį mokama 200 EUR;
15.3.2. už 15.1.3.2 punkte nurodyto rezultato pasiekimą už kiekvieną Paslaugų gavėjo atvejį mokama 150 EUR;
15.3.3. už 15.1.1.2 punkte nurodyto rezultato pasiekimą už kiekvieną Paslaugų gavėjo atvejį mokama 250 EUR;
15.3.4. už 15.1.2.2 punkte nurodyto rezultato pasiekimą už kiekvieną Paslaugų gavėjo atvejį mokama 250 EUR;
15.3.5. už 15.1.3.1.1 punkte nurodyto rezultato pasiekimą už kiekvieną Paslaugų gavėjo atvejį mokama 200 EUR;
15.3.6. už 15.1.3.1.2 punkte nurodytų rezultatų pasiekimą, kai Paslaugų gavėjas (vaikas) nuvyksta konsultacijai, mokama 150 EUR. Tuo atveju, jeigu Paslaugų gavėjas (vaikas) naudojasi jam paskirtomis būtinomis paslaugomis ir / ar baigia visą jam paskirtą reabilitacijos kursą, mokama papildomai 200 EUR.
15.4. Papildomi rezultatai ir mokėjimo tvarka už jų pasiekimą  (papildomi rezultatai, kurie, tikimasi, prisidės prie pagrindinių rezultatų įgyvendinimo):
15.4.1. Jei vaikas (šeima), kuris pradėjo naudotis paslaugomis ir pasiekė rezultatus, nurodytus 15.1.1.1 ir / ar 15.1.1.2 punktuose, gyvena atokioje kaimiškojoje vietovėje ( arba nuo ugdymo įstaigos nutolusioje daugiau nei 3 kilometrus), tai Paslaugų tiekėjui už papildomų rezultatų pasiekimą bus mokama papildomai 300 EUR.

_____________________________

